hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pl pl hu hu hu hu hu hu en de en de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Budapesti Korcsolyázó Egylet – Wikipédia
A Budapesti Korcsolyázó Egylet hazánk egyik legrégebbi, ma is fennálló sportegyesülete. Versenyzői kiváló eredményeket értek el hazai és nemzetközi szinten gyors- és műkorcsolyában, valamint jégkorongban.
A Budapesti Korcsolyázó Egylet 1869-ben alakult meg Pesti Korcsolyázó Egylet néven, majd Buda és Pest egyesítésének évében az egyesület Budapesti Korcsolyázó Egyletre változtatta nevét. Az alapító tagok között volt dr. Kresz Géza, aki a Budapesti Önkéntes Mentőszolgálat megalakulásában is aktívan segédkezett.
Az egylet részt vett a Nemzetközi Korcsolyázó Szövetség megalakításában és egészen a Magyar Korcsolyázó Szövetség megalakulásáig képviselte Magyarországot a nemzetközi porondon. A BKE tagsága azonban nem passzív részvételt jelentett a szövetség életében. Földváry Tibor és Szent Györgyi Imre készítették el a műkorcsolyázás első nemzetközi szabályzatát, ami még napjainkban is érvényes. Az egylet 1909-ben megalakította a magyar korcsolyaszövetséget és még ugyanebben az évben a korcsolyaszövetséggel közösen megrendezte a Női Világbajnokságot és a Gyorskorcsolyázó Európa Bajnokságot.
Az egylet jégkorongcsapatai 1906 telén mérkőztek meg először nyilvánosan. A későbbi évek során kiemelkedő eredményeket értek el a magyar jégkorongbajnokságban, hétszer nyerték el a bajnoki címet.
A BKE az 1894-95-ös idényben rendezett először mű- és gyorskorcsolya Európa bajnokságot és 1901-ben rendezte az első mű- és gyorskorcsolya Országos Bajnokságot.
Az egyesület eredményei és fontosabb tagjaiSzerkesztés
Az egyesület versenyzői számos sikert értek el nemzetközi és országos szinten. Az alábbi felsorolás csak a nemzetközi versenyeken elért első helyezetteket tartalmazza. Fontos megjegyezni, hogy az egyesület tagjai számtalan ezüst- és bronzérmet is szereztek!
1930. Orgonista Olga – Szalay Sándor
1931. Orgonista Olga – Szalay Sándor
1934. Rotter Emília – Szollás László
1948. Kékessy Andrea – Király Ede
1948. Kékessy Andrea – Király Ede
1950. Nagy Marianna - Nagy László
1931. Rotter Emília – Szollás László
1933. Rotter Emília – Szollás László
1934. Rotter Emília – Szollás László
1935. Rotter Emília – Szollás László
1949. Kékessy Andrea – Király Ede
Gyorskorcsolyázásban az Egylet versenyzője, Kimmerling József 1933-ban főiskolai Világbajnokságot nyert, Pajor Kornél 1949-ben lett világbajnok.
A BKE egyik kiemelkedő versenyzője volt Kronberger Lily a magyar sport első világbajnoka, aki 1907 és 1911 között négy alkalommal lett világbajnok műkorcsolyázásban. Első magyarként került a műkorcsolyázó Hírességek Csarnokába Colorado Springsben.
A BKE tagja volt József főherceg és családja.
Első női tagjai báró Eötvös Loránd lányai voltak olyan társadalmi környezetben, melyben illetlenség volt nőknek korcsolyázni.
A lap eredeti címe: „https://hu.wikipedia.org/w/index.php?title=Budapesti_Korcsolyázó_Egylet&oldid=21931898”
Utoljára szerkesztve 2019. november 13., 14:19-kor
A lap utolsó módosítása: 2019. november 13., 14:19
A lap szövege CC BY-SA 3.0 alatt érhető el, ha nincs külön jelölve.